internet vaartha 156 Views
న్యూఢిల్లీ : కేంద్ర పన్నుల వసూళ్లు మొదటి త్రైమాసికంలో 28శాతంమేర పెరగడంతో ఆర్థికలోటుకొంతమేర తగ్గేందుకు దోహదం చేస్తుందని అంచనా. ఆర్థికలోటు స్థూల దేశీయోత్పత్తిలో 3.5శాతానికి కట్టడిచేయవచ్చన్న ధీమా అధికారుల్లో కనిపిస్తోంది. పన్ను వసూళ్లు మొదటి మూడునెలల్లో 28శాతంపెరిగి 3.24లక్షల కోట్లకు చేరాయి. ఎక్కువ వసూళ్లు జరిగితే వేతన సంఘం సిఫారసుల భారం కూడా తగ్గుతుందని అంచనా. ఆగస్టునుంచి కొత్త వేతనాలను అమలుచేయా ల్సి ఉంటుంది. ప్రభుత్వం ఏప్రిల్‌-జూన్‌ మధ్యకాలంలో 28శాతం వృద్ధిని సాధించింది. వాస్తవ లక్ష్యం 12శాతం మాత్రమే ఉంది. గత ఏడాది ఇదేకాలంలో 2.52లక్షల కోట్లుగా ఉంది. 42శాతం పెరిగి ప్రస్తుతం 3.24లక్షల కోట్లుగా ఉన్నాయి. అదనపు రాబడులు ఎక్కువగా పెట్రోలియంపై ఎక్సైజ్‌డ్యూటీ వల్లనే వస్తోంది. ఆర్థికశాఖ అంచనాల ప్రకారం పరోక్షపన్నుల వసూళ్లు 30.8శాతంపెరిగి 1.98 లక్షలకోట్లకు చేరాయి. గతఏడాది ఇదేకాలంలో 1.53 లక్షలకోట్లుగా ఉన్నాయి. పరో పనున్లపరంగా చూస్తే 1.24లక్షలకోట్లుగా ఉన్నాయి. వృద్ధి 24.8శాతం నమోదయింది. పరోక్షపన్నులపరంగా అదనపు రాబడులు మినహాయి స్తే 10.2శాతం వృద్ధిని సాధించింది. ఎక్సైజ్‌ సుంకం వసూళ్లు 50 శాతం పెరిగి 91,225 కోట్లవరకూ ఉన్నాయి. అదనపు చర్యలు తీసు కోని పక్షంలో పరోక్ష వసూళ్లు కేవలం 13.9శాతం మాత్రమే ఉంది. సేవాపన్నులపరంగాచూస్తే 53,757 కోట్లరూపాయలుగా ఉన్నాయి. 23.3శాతం పెరిగింది. కస్టమ్స్‌సుంకం 15.5శాతం పెరిగి 58,808 కోట్లకు చేరింది. నికరంగా అదనపు చర్యలతో వృద్ధి 11.2శాతానికి చేరింది. ముడిచమురుధరలు బ్యారెల్‌కు 60 నుంచి 70-80 డాలర్లు గా స్థిరపడితే కొంత సమస్య ఎదురవుతుందని, దీనివల్లప్రభుత్వం అదనపు ఎక్సైజ్‌ సుంకాలను ఉపసంహరించుకోవాల్సి ఉంటుంది. లేదంటే ద్రవ్యోల్బణ సమస్య ఎదురవుతుందని ఇండియారేటింగ్స్‌ అధి పతి దేవేంద్రపంత్‌ వెల్లడించారు. ముడిచమురుమార్కెట్‌ ప్రస్తుతం 45.17డాలర్లుగా ఉంది. అంతకుముందురోజు 45.15 డాలర్లుగా నిలిచింది. 2016-17ఆర్థిక సంవత్సరం నాలుగోవంతు పన్ను వసూళ్ల లక్ష్యాన్ని ప్రభుత్వం అధిగమించింది. వ్యక్తిగత ఆదాయపు పనున 48.8శాతం పెరిగింది. గతంలో కేవలం మూడు వాయిదాల్లో మాత్ర మే అడ్వాన్స్‌ పన్ను చెల్లించేందుకు వెసులుబాటు ఉండేది. సెప్టెం బరు, డిసెంబరు, మార్చినెలలుగా ఉన్న ఈ వెసులుబాటు ఈ సంవ త్సరం నుంచి నాలుగు వాయిదాల్లో చెల్లించే అవకాశం ఉంది. 15శాతం, 30శాతం, 30శాతం, 25శాతంగా ఉంది. జూన్‌, సెప్టెం బరు, డిసెంబరు, మార్చి నెలలో క్రమం తప్పకుండా చెల్లించాలి. భారీ స్థాయిలో ప్రస్తుత సంవత్సరం కంటే గత ఏడాది భారీస్థాయిలో పన్ను రిఫండ్‌లు ఇచ్చారు. రిఫండ్‌లు 29.8శాతంగా ఉన్నాయి. ఇక కార్పొరేట్‌ పన్ను 4.4శాతం ఎక్కువ రాబడులు తెచ్చింది. భారత్‌ కార్పొరేట్‌రంగంలో కొంత మందగమనం వల్ల రాబడులు తక్కువ వృద్ధిలో ఉన్నాయి. రిఫండులు మినహాయిస్తే కార్పొరేట్‌ పన్ను వసూళ్లు 13.5శాతంగా ఉన్నాయి. ఏప్రిల్‌లో పారిశ్రామిక ఉత్పత్తి సూచి 0.8శాతంగా ఉంది. ఉత్పత్తిరంగం వృద్ధిలేదు. 2015లో ఇదేకాలానికిగాను 3.1శాతం దిగజారింది. జూన్‌ త్రైమాసికంలో భారత్‌ ఆర్థికవృద్ధి ఎనిమిదిశాతంగా ఉంటుందని క్రిసిల్‌ ఇండియా వెల్లడించింది. బడ్జెట్‌ లక్ష్యాల్లో పన్ను వసూళ్లు 14.6శాతంగా ఉన్నాయి. ప్రత్యక్షపన్ను వసూళ్లు లక్ష్యాలను చేరుకున్నట్లు అంచ నా. కేంద్ర ప్రభుత్వ మొదటి రెండునెలల ఆర్థికలోటును పరిశీలిస్తే బడ్జెట్‌ అంచనాల్లో 42.9శాతంగా ఉంది. అంతకుముందు సంవ త్సరంలోటు బడ్జెట్‌ అంచనాల్లో 37.5శాతంగా ఉంది. ఏప్రిల్‌నెల లో25.7శాతంగాఉంది. అదే 2015 ఏప్రిల్‌నెలలో 23శాతంగా ఉంది. మొత్తంమీద మొదటిత్రైమాసిక పన్నువసూళ్లతో వేతన సంఘం సిఫారసులభారం కొంతమేర అధిగమించవచ్చన్నదినిపుణుల అంచనా.